да  људско  „ја"  не  налази  бољег  начина 
самопотврђивања  од  слободног  неги- 
рања  свега. 

Постоји  такав  атеизам  који  води 
активни  рат  против  свега  што  ми  на- 
зивамо  Богом.  То  је  пре  антитеизам, 
неголи  атеизам.  Анти-теизам  анти- 
христа.  Он  чини  очајни,  или  боље 
рећи  херојски  покушај  да  све  преуре- 
ди,  све  људске  мисли  и  читаву  скалу 
вредности,  у  сагласности  са  овим  не- 
престаним  стањем  рата  против  Бога. 
Овакав  атеизам  пројавио  се  у  трагич- 
ним  атеизму  Ничеа  и  атеизму  егзис- 
тензијалиста  (Сартр,  Ками  и  др.). 

На  крају  крајева,  суштина  атеизма 
је  проста.  Драга  атеистима,  стара  не- 
укусна  шала,  да  „научно  објашњење 
света  избавља  од  постојања  Бога", 
данас  више  не  важи;  она  и  раније 
није  важила  за  разумне  људе.  Ми 
се  сећамо  изрека  великих  научника 
прошлости  на  ову  тему:  „Само  мало 
знање  удаљује  од  Бога,  а  велико  само 
приближује  Њему";  „Ја  много  знам,  а 
верујем  као  прости  бретонски  сељак. 
Када  бих  знао  више  ја  вих  веровао 
као  проста  бретонска  сељанка";  „Бог 
Аврама,  Исаака  и  Јакова,  а  не  Бог  фи- 
лозофа  и  научника". 

Међутим,  свако  позивање  на  нау- 
ку  и  сви  тзв.  филозофски  аргументи 
за  атеисту  су  другостепена  заштита  и 
споредни  мотив.  Нека  они  не  издрже 
никакву  критику,  атеиста  се  и  она- 
ко  не  држи  њих.  Зашто  и  ради  чега 
он  дела  тако?  Због  акта  унутрашње 
слободе  у  коју  је  увучена  читава  ње- 
гова  личност.  Исходиште  апсолутног 
атеизма  је  фундаментални  чин  (акт) 
моралног  избора,  слободно  само- 
опредељење,  исто  оно  које  је  било  код 
палог  денице  и  ангела  који  су  пали  са 
њим.  Живети  како  ја  хоћу  и  ничим 
не  ограничаваши  себе,  нека  то  буде  и 
разврат,  убиство,  магија  -  ето  најви- 


ше  слободе  која  се  проглашава  данас. 

Савремени  атеизам  у  коме  су  јед- 
новремено  сви  видови  атеизма,  већ 
показује  скоро  потпуно  шта  значи 
ничим  не  ограничавати  зло.  Овде  ате- 
изам  постаје  сатанизам. 

Шта  нам  је  чинити  и  на  крају  краје- 
ва,  како  се  супротставити  овоме  злу? 
Управо  у  тајни  атеизма  садржан  је  од- 
говор.  У  најсуровијем  пројављивању 
апсолутног  атеизма,  нужно  је  увиде- 
ти  чудесно,  немилосрдно,  осветничко 
огледало  „практичног  атеизма"  мно- 
гих  верујућих,  који  лажу  (обмањују) 
своју  веру.  Управо  зато  је  можда  Гос- 
под  попустио  све  потресе,  све  буре  и 
у  будућности  нас  очекују  још  веће  не- 
воље.  Господ  све  шаље  ради  нашег  до- 
бра  и  све  што  се  дешава  у  свету,  треба 
да  нас  подсећа  на  ову  тајну.  Не  пред- 
стављамо  ли  ми  „практичне  атеисте" 
услед  чега  се  и  умножава  зло? 

У  апсолутном  атеизму  је  пре  свега, 
можда,  плод  осуђивања  Богом  „прак- 
тичног  атеизма",  одраз  гнева  Божијег 
због  наше  неверности  Њему. 

Ако  је  то  тако,  то  је  једини  начин  да 
се  избавимо  од  апсолутног  атеизма  - 
ослобађање  од  практичног  атеизма. 
Коме  сада  није  јасно  да  је  спољашње, 
декоративно  хришћанство,  недовољ- 
но  за  свет!  Вера  треба  да  постане  ре- 
алном  вером,  практично  живом.  Ве- 
ровати  у  Бога,  како  кажу  свети  оци, 
треба  да  значи  -  живети  тако,  да  жи- 
вот  не  буде  могућ  ни  на  један  дан,  ако 
Бог  не  би  постојао. 

Да,  онима  који  љубе  Бога  све  са- 
дејствује  на  добро.  И  што  веће  жалос- 
ти  и  невоље,  то  нас  очекује  већа  утеха 
у  вечности.  Но  и  земаљска  нада  на 
оваплоћеног  Бога,  могла  би  постати 
оживотворавајућом  снагом  савреме- 
не  историје  -  у  немогућем  за  човека, 
но  не  за  Бога,  препороду  Русије. 


Манастпир  Подмаине,  Будва  —  Успење  Пресветпе  Богородиие. 
Са  бдагос/швом  игумана  јеромонаха  Рафаида. 

НЕДЕЉА  ПРАВОСЛАВЉА 

прво  и  друго  обретење  Главе  св.  Јована  Крститет 

преподобни  Јустин  Нови  Ћелијски 
НА  НЕДЕЉУПРАВОСЛАВЉА 


Данашња  Света  Недеља  устано- 
вљена  је  као  празник  Правосла- 
вља,  знате  ли  због  чега?  Због  тога  што  је 
на  данашњи  дан  843.  године,  у  деветом 
веку,  за  време  благочестиве  и  Свете 
царице  Теодоре  и  њеног  сина  Миха- 
ила,  а  по  одлуци  Светих  Отаца  светог 
Васељенског  Сабора,  на  данашњи  дан 
је  прослављена  победа  над  јеретицима 
иконоборцима.  Сто  двадесет  година 
цареви  иконоборни  и  безбожни,  гони- 
ли  су  иконе,  уништавали,  спаљивали, 
газили.  Црква  се  борила  преко  својих 
православних  епископа,  свештеника 
и  народа.  Гинули  су,  тамновали,  али 
Црква  се  није  одрекла  светих  икона. 

Ми  у  овоме  свету  уствари  стално 
водимо  борбу,  борбу  за  Икону  Божју 
што  је  у  нашој  души.  Ко  је  краде  од 
нас?  Сви  иконоборци,  сви  противници 
икона,  а  први  иконоборац  је  грех.  Грех 
не  трпи  Бога,  неће  Бога  ни  у  човеку  ни 
у  свету  око  човека.  А  кроз  грех  главни 


иконоборац  јесте  сатана,  и  анђели  ње- 
гови,  црни  ђаволи.  Они  су  ти  који  кра- 
ду  нашу  душу,  који  лију  грехе  у  нашу 
душу  и  затрпавају  Лик  Божји  што  је  у 
нама.  Црним  катраном  греха  премазују 
они  Лик  Божји  што  је  у  нашој  души.  И 
човек,  када  непокајан  живи  у  гресима, 
када  се  не  бори  против  грехова  својих, 
када  остаје  у  њима,  када  их  не  испове- 
да,  шта  остаје  од  његове  душе?  Остаје 
Лик  Божји  сав  премазан  црним  гнојем 
порока,  страсти  и  смрти.  Страшна  сли- 
ка,  страшна  срамота! 

Божански  Лик  у  човеку  који  сачиња- 
ва  Божанско  величанство  свакога  од 
нас,  који  доживљава  божанску  силу 
и  величину  свакога  од  нас,  ето,  грех 
уништава,  ђаво  уништава,  а  уствари 
ми  сами  уништавамо,  јер  ђаво  нам  не 
може  наметнути  грех  ако  га  ми  не  при- 
мимо,  ако  ми  не  пристајемо  на  грех. 
Нико  нас  не  може  натерати  у  овоме 
свету;  ђаво  само  предлаже  грехе,  баца 

мамце,  а  ти,  ти  имаш  слободну  вољу. 
Бирај  -  ђавола  или  Бога! 

У  овоме  свету,  ми  смо,  браћо,  на 
бојишту,  стално  у  борби.  Никада  та 
борба  не  престаје.  Нема  примирја  из- 
међу  човека  и  ђавола,  нема  примирја 
између  човека  и  греха.  Т>аво  се  стал- 
но  шуња  око  свакога  од  нас  да  Икону 
Божју  што  је  у  нама  унакази,  оцрни, 
упропасти,  уништи,  да  би  човека  могао 
водити  по  својој  лудој  демонској,  ђа- 
вољој  вољи,  и  сатера  га  у  пакао.  Зато  се 
у  Еванђељу  безброј  пута  из  уста  Спаси- 
тељевих  чује:  Стражите,  стражите  над 
душом  својом!  Пазите  како  живите  у 
овом  свету!  Душа  је  божанско  вели- 
чанство  у  теби,  божанска  величина.  То 
је  највећа  вредност  коју  имаш,  највећа 
вредност  после  Бога  у  свима  светови- 
ма  -  душа  човекова.  Пази  шта  радиш 
са  својом  душом!  Она  је  бесмртна  и  ве- 
чна.  Куда  ће  твоја  душа  зависи  од  тебе: 
да  ли  ће  у  вечно  Царство  Небеско,  или 
ће  у  вечни  мрак,  у  пакао,  зависи  од 
твоје  слободне  воље. 

Православна  Црква,  која  данас  слави 
победу  над  јеретицима  и  иконоборци- 
ма,  даје  нам  силе  и  моћи  да  и  ми  данас 
славимо  божанско  величанство  чове- 
ка,  да  и  ми  данас  покажемо  силу  своју 
према  савременим  новим  иконобор- 
цима.  Колико  је  данас  у  Европи  и  ши- 
ром  света  лажних  учења  о  човеку?  Ко- 
лико  лажних  учења  и  бруји  и  струји  и 
грми  кроз  нашу  земљу,  колико  лажних 
учења  да  човек  није  Божје  створење,  да 
је  човек  постао  од  мајмуна?  Какав  стид, 
какав  срам!  Што  нас  вређате,  ви  лаж- 
ни  научници?!  Што  понижавате  човека 
до  скота?!  Ми  ~  ми  смо  Божанско  ве- 
личанство,  ми  смо  Божја  створења,  ми 
смо  живе  иконе  Божје.  А  ви,  ви  који 
тобоже  волите  човека,  ви  ...  Европа 
се  помами  и  изгуби  радећи  за  човека, 
а  милионе  људи  сатерала  је  у  смрт.  Та 
Европа  својим  лажним  учењима,  ето, 


поплавила  је  све  континенте:  Азију, 
Америку,  Аустралију.  Шта  је  европски 
човек?  Европски  човек  без  Христа  то 
је  крвава  врећа  пуна  смрдљивог  гноја. 
То  је  човек  без  Христа!  Тело  врећа, 
врећа  пуна  смрдљивог  гноја!  И  они  се 
усуђују  да  објављују:  ето,  ми  се  бори- 
мо  за  човека,  ми  му  дајемо  вредност. 
Какву  вредност  кад  ме  ти  смањујеш  до 
мајмуна?  Ти  велиш  да  сам  ја  мајмунов 
потомак?  Не  примам  ја  то  -  то  је  лаж, 
то  је  ужас  за  човека,  највећи  ужас  који 
човек  може  да  доживи  у  овоме  свету. 
То,  то  је  сатанска  измишљотина;  сата- 
на  се  грохотом  смеје  кроз  сва  учења  на 
мудрост  европску,  на  мудрост  наших 
универзитета,  наших  бедних  школа. 

[...] 

Врхунац  свега  сачињава  Свето 
Причешће  -  Свето  Причешће  којим 
се  сваки  од  нас  причешћује,  киме?  Са- 
мим  Господом  Христом!  Јер  у  Светом 
Причешћу  сваки  хришћанин  прима 
васцелог  Бога,  прима  чудесног  Господа 
Христа,  прима  сву  Његову  Вечну  Ис- 
тину,  сву  Његову  Вечну  Правду,  прима 
сав  Његов  Вечни  Живот.  Кад  се  при- 
честиш,  брате  и  сестро,  пази  како  ћеш 
живети  од  тога  дана  и  надаље.  Примио 
си  Господа  Христа,  ти  кроз  Свето  При- 
чешће  постајеш  Богоносац,  постајеш 
Христоносац,  постајеш  прави  човек. 
Уствари,  Господ  у  твојој  души,  гле  Он 
скида  сав  мрак  са  ње,  Он  изгони  сваки 
грех  из  ње.  Зато  се  потруди  да  се  грех 
више  не  врати  у  твоју  душу.  Он  очисти 
сву  душу  твоју  и  она  заблиста  божан- 
ском  лепотом,  оном  лепотом  којом  је 
Бог  украсио  створивши  је  као  слику 
Своју,  као  Слику  Божанску. 

Нека  нас  Он  очисти  од  свакога  гре- 
ха.од  сваке  страсти,  од  сваке  смрти,  ос- 
лободи  нас  свакога  ђавола,  да  бисмо  ми 
заиста  и  на  земљи  представљали  живе 
иконе  Божје,  да  би  божанско  величан- 
ство  на  земљи  био  човек.  Човече,  бра- 


те!  Никада  не  заборави  да  си  ти  мали 
Бог  у  блату!  У  блату  тела  свог  ти  имаш 
живу  икону  Божју.  Пази  како  живиш, 
пази  шта  радиш  са  иконом  Божјом  што 
је  у  теби.  Пази  -  човече!  човече!  чове- 
че!  Јер,  наш  живот  полази  са  земље  и 
одводи  пред  пресветло  Лице  Божје,  да 
тамо  дамо  одговор  шта  смо  радили  са 
сликом  Божјом  у  овоме  свету. 

Нека  Благи  Господ  свакоме  од  нас 
дарује  у  срце  све  небеске  дарове,  све 
еванђелске  врлине:  и  веру  и  љубав  и 
наду  и  молитву  и  пост  и  трпљење  и 
кротост  и  смиреност  све  да  бисмо  се 


у  овој  страшној  земаљској  борби  одр- 
жали,  очували  Божански  лик  у  души 
својој,  и  кренули  из  овог  света  ка  Ва- 
скрслом  Господу  у  онај  свет.  А  дотле, 
нека  нас  свети  пост  води  ка  Светоме 
Ускрсу,  Светоме  Васкрсу  Христовом 
-  да  се  поклонимо  још  док  смо  у  телу 
Њему,  Васкрслом  Господу,  Победитељу 
греха,  смрти  и  ђавола,  Њему  који  је 
осигурао  Живот  Вечни  и  нашем  телу  и 
нашој  души.  Њему,  једино  Њему,  само 
Њему,  вечна  слава  и  част  сада  и  увек  и 
кроза  све  векове.  Амин. 


протојереј  Александар  Шаргунов  - 
ПРЕЛАЗ  ОД  АТЕИЗМА  КА  САТАНИЗМУ 


Заиста,  ми  више  не  преживља- 
вамо  „прелаз  од  социјализма  ка 
комунизму",  већ  прелаз  од  атеизма  ка 
сатанизму. 

Има  разних  видова  атеизма.  Постоје 
атеисти  на  делу,  који  мисле  да  верују  у 
Бога,  али  поричу  Његово  постојање 
свим  својим  поступцима  и  читавим 
својим  животом.  Овај  „практични 
атеизам"  клања  се  свету,  власти  и  нов- 

цу- 

А  има  и  таквих  атеиста  који  мисле 
да  не  верују  у  Бога,  но  који  на  самом 
делу  несвесно  верују  у  Њега.  Зато 
што  оно  што  они  поричу  није  Бог,  већ 
нешто  друго.  Они  се  у  ствари  не  од- 
ричу  Бога,  већ  своје  лажне  представе 
о  Богу. 

Постоје  и  апсолутни  атеисти.  Они 
заиста  поричу  постојање  Бога,  у  Кога 
верују  верујући  -  Бога  Творца,  Про- 
мислитеља,  Спаситеља  и  Оца,  име 
Које  је  бесконачно  више  од  сваког 
имена,  које  ми  можемо  изговорити. 
Зато  су  они  принуђени  да  потпуно  из- 
мене  свој  систем  вредности  и  униште 
у  себи  све  што  их  подсећа  на  одбаче- 


но  име.  Они  бирају  пут  сведозвоље- 
ности,  свесно  наступајући  против  Бо- 
жанске  правде  и  небеске  красоте. 

Постоји  атеизам  потпуног  одбаци- 
вања  самр  идеје  Бога,  коју  замењују 
празнина  (пустош).  Најстрашније, 
што  сада  постоји  у  свету,  је  та  фило- 
зофија  празнине  која  се  природно 
испуњава  најстрашнијим  црнилом 
(тамом).  Такав  атеизам  може  бити 
површним  и  тако  рећи  емпиријским. 
У  току  векова,  он  ствара  пустош  у 
центру  света  идеја,  јер  се  људска  ми- 
сао  више  не  развија  од  идеје  Бога,  већ 
из  празнине.  Такав  атеизам  још  не 
поставља  за  свој  циљ  промене  овог 
света,  већ  је  једина  његова  брига  -  да 
омогући  човеку  да  живи  удобно  (ком- 
форно)  у  емпиријској  слободи,  тј.  да 
чини  све  што  му  се  допада.  Међутим, 
овај  атеизам  потпуног  одрицања  може 
бити  дубоким  и  чак  мистичним,  јер 
пустош  коју  он  ствара  у  центру  свега, 
шири  се  свуда  по  читавом  свету  идеја 
и  пустоши  га  без  остатака.  И  слобода 
коју  он  проглашава  је  апсолутна  неза- 
висност  врста  божанске  слободе,  тако 


